**ROMÂNIA**

**CONSILIUL LOCAL AL MUNICIPIULUI BRAŞOV**

**POLIŢIA LOCALĂ BRAŞOV**

Str. N. Bălcescu nr. 62-64 Braşov 500019 Tel 0368/004179, fax.0368/457012, **0268.954**

Operator de date înregistrat la A.N.S.P.D.C.P. sub nr.11523/2009

**Compartiment Secretariat-Relații Publice Nr. înregistrare: 14437/09.04.2025**

**Comunicat de presă**

**Poliția Locală Brașov alături de elevii Colegiului „Emil Racoviță” - Educație pentru siguranță**

Pe 9 aprilie, polițiștii locali din cadrul Biroului Trafic Rutier, Ridicări Auto și Biroului Acțiuni Operative, Monitorizare Școli au fost prezenți la Colegiul Național de Științe ale Naturii „Emil Racoviță” pentru o activitate preventiv-educativă dedicată elevilor.

Temele de discuție abordate au fost:

✅ Siguranța rutieră – reguli de circulație și comportament responsabil

✅ Absenteismul școlar – un fenomen cu impact major asupra parcursului educațional al elevilor. Polițiștii locali au subliniat riscurile pe termen lung ale abandonului școlar și au discutat cu tinerii despre responsabilitatea fiecăruia în ceea ce privește participarea activă la ore.

✅ Bullying și cyberbullying – tot mai frecvente în mediul școlar și online. Elevii au aflat cum să recunoască aceste comportamente, ce măsuri pot lua în astfel de situații și cui se pot adresa pentru sprijin. De asemenea, s-a insistat pe importanța empatiei și respectului reciproc în prevenirea acestor forme de agresiune.

Poliția Locală Brașov va continua să sprijine instituțiile de învățământ din Brașov prin acțiuni informative și de prevenție.